b'\n_START_ARTICLE_\nNavigationsdirekt\xc3\xb8r\n_START_PARAGRAPH_\nNavigationsdirekt\xc3\xb8r var titlen p\xc3\xa5 en dansk embedsmand, hvis hverv det var at f\xc3\xb8re tilsyn med undervisningen og afholde eksamen p\xc3\xa5 navigationsskolerne._NEWLINE_Oprindeligt var der kun \xc3\xa9n navigationsskole i landet, nemlig i K\xc3\xb8benhavn. Den f\xc3\xb8rste navigationsskole blev oprettet i ankersmedjen, der senere blev til Holmens Kirke, af Christian IV i 1619. Den blev fra 1685 drevet af K\xc3\xb8benhavns Skipperlav og blev senere til K\xc3\xb8benhavns Navigationsskole. Fra 1767 kunne andre organisationer end K\xc3\xb8benhavns Skipperlav oprette navigationsskoler, men navigationdirekt\xc3\xb8ren havde stadig privilegium p\xc3\xa5 at genemf\xc3\xb8re eksaminer._NEWLINE_Fra 1869 blev navigationsdirekt\xc3\xb8r et s\xc3\xa6rligt embede, som ikke kunne v\xc3\xa6re en bibesk\xc3\xa6ftigelse. F\xc3\xb8r da havde mange navigationsdirekt\xc3\xb8rer sidel\xc3\xb8bende haft en karriere som undervisere eller s\xc3\xb8officerer.'